স্বাধীনতা আমাদের দেশে হঠাৎ কোন দৈব প্রাপ্তি নয়। বাংলাদেশের প্রতিটি অঞ্চলে এর জন্য ছিল বিপুল আয়োজন। নোয়াখালীর এ অঞ্চলের মুক্তিকামী মানুষেরাও তিলে তিলে গড়ে তুলেছিল স্বাধীনতার গৌরবময় এক একটি অধ্যায়। আমাদের নিজেদের প্রয়োজনেই সেই সব ছোট ছোট স্মৃতি গুলো লিপিবদ্ধ করা আজ খুবই প্রয়োজন। দুঃখ হয় যারা স্বাধীনতার ঘোর বিরোধী ছিল রাজাকার আলবদরদের দোসর ছিল, তারা আজ নানা রূপ ধরে সরল সাধারন মানুষদের বিভ্রান্ত করছে। তারা এতই চতুর আর ধূর্ত যে প্রশাসন আর রাষ্ট্রের উচ্চ পর্যায়ের মন্ত্রী শ্রেনীর মানুষজনদেরও চোরাবালিতে আটকে ফেলছে। আর অবহেলা অযত্নে রাস্তার একপাশে বুনোগুল্মের মত পড়ে আছে যারা জন্মাবধি এদেশ মাটিকে ভালবেসে জীবনের সকল প্রলোভনকে উপেক্ষা করে উৎসর্গ করেছে নিজেকে।